Anežka Přemyslovna (1269 – 1296)

Anežka Přemyslovna (* 5. september 1269 – † 17. máj 1296, Praha) bola česká princezná a rakúska vojvodkyňa. 

Narodila sa ako druhá dcéra Přemysla Otakara II. a Kunhuty Uhorskej.

Po smrti Přemysla Otakara II. v bitke na Moravskom poli potvrdila kráľovná vdova Kunhuta Uhorská Přemyslov sľub daný rímskemu kráľovi Rudolfovi I. Habsburskému o svadbe ich detí. Už na začiatku roku 1279 bola Anežka formálne vydatá za Rudolfovho syna Rudolfa Švábskeho, rakúskeho vojvodu. Anežkin mladší brat Václav II. sa súčasne zasnúbil s Gutou Habsburskou.

Spoločne s matkou a bratom bola Anežka asi neskôr väznená Otom Braniborským na Bezděze, odkiaľ sa jej a Kunhute podarilo utiecť. Fakt je, že Anežka nie je v prameňoch o väznení na Bezděze nikde spomínaná, ale je veľmi pravdepodobné, že tam bola spoločne s matkou, Václavom a pestúnkou Eliškou.

V roku 1290 porodila Anežka syna Jána. V tom istom roku prišiel Rudolf na návštevu k švagrovi Václavovi do Prahy. Hlavným dôvodom tejto návštevy bola zložitá politická situácia po uväznení Záviša z Falkenštejna a jeho budúci osud. Rudolf však náhle a ťažko ochorel a rýchlo chorobe podľaholwww.fmg.ac  (objavili sa i špekulácie, že bol na pražskom dvore otrávený). Na Pražskom hrade tak pochovali muža, ktorý mal byť rímskonemeckým kráľom a možno i cisárom. 
Anežka sa čoskoro vrátila na dvor svojho brata a zomrela pravdepodobne na tuberkulózu, rodovú chorobu posledných Přemyslovcov.

Anežkin syn Ján zavraždil v roku 1308 svojho strýka rímskeho kráľa Albrechta I., pretože mu upieral právo na dedičstvo po rodičoch.

 Genealógia 
 Václav I.* 1205†  23. september 1253   Kunhuta Štaufská* asi 1200 †  13. september 1248   Rastislav Haličský* 1225† 1262   Anna Uhorská* 1226/7† po 1270                   Přemysl Otakar II.* asi 1233†  26. august 1278   Kunhuta Uhorská* asi 1246†  9. september 1285            
 Rudolf II. Švábsky* 1270† 10. máj 1290OO   1285 Anežka Přemyslovna* 5. september 1269† 17. máj 1296                        Ján Parricida* 1290 † 13. november 1312/13 

 Referencie 

 Literatúra 




 Iné projekty 

 Externé odkazy 
 Anežka Přemyslovna na www.e-stredovek.cz
 Genealógia

 Zdroj 

Kategória:Přemyslovci
Kategória:Pochovaní v Prahe
Kategória:Pochovaní v Kláštore svätej Anežky